Alena Mihajlavna Ljapohina (, , "Jelena Mihajlovna Lepohina"), művésznevén Alena Lanszkaja (belaruszul: Алена Ланская, oroszul: Алёна Ланская, "Aljona Lanszkaja") (Mahiljov, 1985. szeptember 7. –) fehérorosz énekesnő, aki a Malmőben tartott 2013-as Eurovíziós Dalfesztiválon Fehéroroszországot képviselte. A 2012. december 7-én rendezett nemzeti döntőben a "Rhythm of Love" "(A szerelem ritmusa)" című dalával nyert, de később bejelentették, hogy egy másik, a "Solayoh" című dallal indul a svédországi versenyen. A 2014-es Eurovíziós Dalfesztivál döntőjében ő ismertette Fehéroroszország pontjait.